CELEX: 62010CO0091
Language: hu
Date: 2010-09-29
Title: A Bíróság (hetedik tanács) 2010. szeptember 29-i végzése.#VAV-Autovermietung GmbH kontra Inspecteur van de Belastingdienst/Douane Zuid, kantoor Roosendaal.#Előzetes döntéshozatal iránti kérelem: Rechtbank Breda - Hollandia.#Az eljárási szabályzat 104. cikke 3. §-ának első bekezdése - Szolgáltatásnyújtás szabadsága - EK 49-55. cikk - Gépjárművek - Másik tagállamban nyilvántartásba vett és bérbe vett gépjármű valamely tagállamban való használata - E gépjármű e tagállamban a belföldi úthálózaton történő első használatakor való megadóztatása.#C-91/10. sz. ügy.

A Bíróság (hetedik tanács) 2010. szeptember 29‑i végzése – VAV‑Autovermietung kontra Inspecteur van de Belastingdienst/Douane
            Zuid, kantoor Roosendaal
      (C‑91/10. sz. ügy)
      „Az eljárási szabályzat 104. cikke 3. §‑ának első bekezdése – Szolgáltatásnyújtás szabadsága – EK 49–EK 55. cikk – Gépjárművek – Másik tagállamban nyilvántartásba vett és bérbe vett gépjármű valamely tagállamban való használata – E gépjármű e tagállamban a belföldi úthálózaton történő első használatakor való megadóztatása”
      Szolgáltatásnyújtás szabadsága – Korlátozások (EK 49–EK 55. cikk) (vö. 30. pont és a rendelkező rész)
      Tárgy
      
         
               Előzetes döntéshozatal iránti kérelem – Rechtbank Breda – Az EUMSZ 56–EUMSZ 62. cikk értelmezése – A gépjárművek belföldi
                  úthálózaton történő első használatakor regisztrációs adó fizetését előíró nemzeti szabályozás.
               
            Rendelkező rész
      Az EK 49–EK 55. cikket úgy kell értelmezni, hogy azzal ellentétes az olyan nemzeti szabályozás, mint amely az alapügyben szerepel,
         és amely alapján a más tagállamban nyilvántartásba vett és bérbe vett gépjárművet valamely tagállamban használó, e tagállamban
         lakó vagy letelepedett személy e gépjármű e tagállam úthálózatán való első használatakor köteles az olyan adó teljes összegét
         megfizetni, amelynek az említett gépjármű ezen úthálózaton való használatának időtartama függvényében számított túlfizetés
         körébe tartozó részét e használat befejezését követően kamatok nélkül térítik vissza.